Държавен вестник, бр. 93, 2015 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  93
във всички обекти, по всяко време на де-
нонощието, след представяне на служебна 
карта и заповед за проверка, без да бъдат 
вписвани в книга за пропускателния режим.
(14) Служителите на дирекция „Вътреш-
на сигурност“ – МВР, при изпълнение на 
служебните си задължения се допускат във 
всички обекти на МВР, по всяко време на 
денонощието, след представяне на служеб-
на карта, без да бъдат вписвани в книга за 
пропускателния режим.
(15) При възникване на кризи, пожари, 
бедствия и извънредни ситуации в обекта 
дежурните (охраната) осигуряват безпрепят-
ствен достъп на специализираните екипи до 
мястото на кризисната ситуация.
(16) Членове на семействата на служи-
тели от МВР се пропускат за организирани 
мероприятия в присъствието на служителя 
и срещу неговия служебен документ или с 
поименна покана и документ за самоличност.
(17) Бивши служители на МВР се допус-
кат в дирекция „Планиране и управление на 
бюджета“ – МВР (ДПУБ – МВР), и почивни 
домове на МВР срещу карта на лице с прекра-
тено служебно или трудово правоотношение 
и документ за самоличност, а в останалите 
обекти – по общия ред за граждани.
(18) В МИ – МВР, се пропускат:
1. членове на семейства на служители от 
МВР – срещу заверена карта за медицинско 
обслужване и документ за самоличност;
2. курсантите от Академията на МВР – с 
курсантски карти;
3. бивши служители на МВР – срещу 
карта за медицинско обслужване, карта на 
лице с прекратено служебно или трудово 
правоотношение, удостоверение или карта 
на пенсионер от МВР;
4. граждани – по ред, определен от ди-
ректора на МИ – МВР.
Чл. 18. Ограничен достъп се прилага, 
когато е регламентиран в други закони, 
подзаконови нормативни и административни 
актове за:
1. определени обекти; 
2. помещения за специална и оперативна 
техника;
3. складови бази за оръжие, боеприпаси, 
общоопасни вещества и средства; 
4. оперативен дежурен център/оперативна 
дежурна част (ОДЦ/ОДЧ) и дежурни стаи;
5. зони за сигурност.
Чл. 19. В обекти на МВР се пропускат с 
придружител:
1. президентът, вицепрезидентът, пред-
седателят на Народното събрание, минис-
тър-председателят и придружаващите ги 
лица – по всяко време, без проверка;
2. министри, депутати, омбудсманът на 
Република България, главният прокурор на 
Република България, председателите на Кон-
ституционния съд, на Върховния касационен 
съд, на Специализирания съд и на Върхов-
ния административен съд, след проверка на 
служебните им документи;
3. органи на местното самоуправление, 
местната администрация и съдебната власт 
от съответния регион, след проверка на слу-
жебните им документи и вписване в книга 
за пропускателния режим.
Чл. 20. Граждани се пропускат в обектите 
на МВР след издаване на еднократен пропуск 
и табелка „ПОСЕТИТЕЛ“, вписване в книга 
за пропускателния режим и с придружител 
при влизане и излизане.
Чл. 21. Адвокатите се пропускат в обекти 
на МВР с еднократен пропуск, вписване в 
книга за пропускателния режим и с придру-
жител. Качеството на адвокат се удостоверява 
чрез заверена за годината адвокатска карта 
по образец, утвърден от Висшия адвокатски 
съвет, а на временно упражняващ адвокат-
ската професия адвокат от Европейския 
съюз – чрез удостоверение по чл. 19б, ал. 3 
от Закона за адвокатурата.
Чл. 22. Представители на средствата за 
масово осведомяване се пропускат след съ-
гласуване с дирекция „Пресцентър и връз-
ки с обществеността“ и лицата по чл. 15. 
Пропускането става с придружител срещу 
предоставен документ за самоличност, жур-
налистическа карта, по списък или след 
вписване в книга за пропускателния режим.
Чл. 23. Заснемане и филмиране в зоните 
на охраняваните обекти се разрешава от 
лицата по чл. 15.
Чл. 24. (1) Дипломати и членове на 
чуждестранни делегации се пропускат след 
съгласуване с дирекция „Европейски съюз 
и международно сътрудничество“ – МВР, и 
лицата по чл. 15 и с придружител. В книга 
за пропускателния режим се вписват броят 
на влезлите лица, данните на придружителя 
и времето на престоя.
(2) Чуждестранни специалисти и техните 
сътрудници се пропускат с временен (едно-
кратен) пропуск или по списък, утвърден от 
лицата по чл. 15, и документ за самоличност. 
Чл. 25. (1) Представители на междуна-
родни и/или неправителствени организации, 
имащи право на достъп и осъществяване на 
контрол по отношение спазване на човешките 
права, реда и режима в помещенията, където 
пребивават и се настаняват лица в структур-
ните звена на МВР, и упълномощени такива 
съгласно международните ангажименти на 
Република България или от съответните 
компетентни национални институции, се 
пропускат по реда на чл. 20.
(2) Международни експерти, които могат 
да посещават помещенията за задържане и 
задържаните лица по силата на международ-
ни договори и конвенции, ратифицирани от 
Република България, се пропускат по реда 
на чл. 20 при спазване на изискванията на 
съответния акт.